Xantín

Xantín je purínová báza, ktorá sa nachádza vo väčšine ľudského tkaniva a tekutín a iných organizmov. Niekoľko stimulantov je odvodených od xantínu, ako napríklad kofeín, teofylín a teobromín.

Xantín je produktom purínovej degradácie:

 Vzniká z guanínu pôsobením guaníndeaminázy.
 Vzniká z hypoxantínu pôsobením xantínoxidoreduktázy.
 Vzniká z xantozínu pôsobením fosforylázy purínových nukleozidov.

Xantín sa následne premieňa na kyselinu močovú pôsobením enzýmu xantínoxidázy.

 Výroba a použitie 
Xantín sa používa ako prekurzor na syntézu liečiv pre ľudí i zvieratá a produkuje sa ako ingrediancia do pesticídov.

 Klinický význam 
Deriváty xantínu (xantíny) sú alkoloidy, ktoré sa bežne užívajú ako mierne stimulanty a bronchodilatanty na liečenie astmy a príznakov chrípky. Narozdiel od silnejších stimulantov, ako sú sympatomimetické amíny, xantíny pôsobia opačne ako adenozín a zvyšujú bdelosť v centrálnej nervovej sústave.

 Toxicita 
Metylxantíny (metylované xantíny), ktoré zahŕňajú kofeín, amínofylín, IBMX, paraxantín, pentoxifylín, teobromín a teofylín, pôsobia nielen na dýchacie cesty, ale takisto zvyšujú aj tep srdca, silu sťahov a srdcovú arytmiu pri vyšších koncentráciách. Vo vyšších dávkach môžu viesť ku kŕčom, ktoré sú odolné voči antikonvulzívam. Metylxantíny podporujú sekréciu žalúdkovej kyseliny a pepsínu do gastrointestinálneho traktu. Metylxantíny sú metabolizované cytochrómom P450 v pečeni.

Xantíny môžu byť škodlivé pri požití, vdýchnutí alebo vystavení očiam a takisto môžu spôsobiť alergickú reakciu pri dotyku s kožou.

 Farmakológia 
alt=|náhľad|200x200bod|Xantín: R1 = R2 = R3 = H
Kofeín: R1 = R2 = R3 = CH3
Teobromín: R1 = H, R2 = R3 = CH3
Teofylín: R1 = R2 = CH3, R3 = H
V in vitro farmakologických štúdiách pôsobia xantíny ako:

 kompetitívne neselektívne inhibítory fosfodiesteráz, ktoré zvyšujú intracelulárne cAMP, aktivujú PKA, inhibujú TNF-αa syntézu leukotriénu, znižujú zápaly a oslabujú nešpecifickú imunitu, a
 antagonisti neselektívnych adenozínových receptorov, ktoré inhibujú únavu spôsobenú adenozínom.

Rôzne analógy však ukazujú rôznu potenciu na rôzne subtypy enzýmov a receptorov. Bolo vyvinutých mnoho syntetických xantínov (niektoré nemetylované) pri hľadaní zlúčenín s vyššou selektivitou pre subtypy fosfodiesterázy a adenozínových receptorov. 
+Príklady xantínových derivátovNázovR1R2R3R8Nachádza sa vXantínHHHHRastliny, zvieratáKofeínCH3CH3CH3HKáva, guarana, yerba maté, čaj, kola, guayusaTeobromínHCH3CH3HKakao (čokoláda), yerba maté, kola, guayusaTeofylínCH3CH3HHČaj, kakao (čokoláda), yerba maté, kolaParaxantínCH3HCH3HZvieratá, ktoré požili kofeín8-ChlóroteofylínCH3CH3HClSyntetická farmaceutická ingrediencia8-BrómoteofylínCH3CH3HBrDiuretický liek PamabromDiprofylínCH3CH3C3H7O2HSyntetická farmaceutická ingredienciaIBMXCH3C4H9HHKyselina močováHHHOVedľajší produkt metabolizmu purínových nukleotidov a bežný komponent moču

 Patológia 
Niektorí ľudia so vzácnymi genetickými poruchami, konkrétne xantínúriou a Leschov-Nyhanov syndrómom, nemajú dostatočné množstvo xantínoxidázy a nevedia premeniť xantín na kyselinu močovú.

 Vznik xantínu vo vesmíre 
Štúdie publikované v roku 2008, založené na izotopickom pomere 12C/13C organických zlúčenín nájdených na Murchisonskom meteorite, narvhujú, že xantín a príbuzné molekuly, vrátane uracilu, vznikli vo vesmíre. V auguste 2011 bola vydaná správa založená na štúdiách NASA ohľadne meteoritov nájdených na Zemi, ktorá predložila možnosť, že hypoxantín a iné príbuzné organické molekuly, vrátane komponentov DNA a RNA adenínu a guanínu, mohli vzniknúť mimo planéty vo vesmíre.

 Pozri aj 

 Kofeín
 Teobromín
 Metabolizmus purínových nukleotidov

 Zdroj 

 Referencie 

Kategória:Puríny
Kategória:Nukleové bázy